《次湖口》
宋代·董嗣杲

湖水出澜蠡，江水下巴蜀。
恰当相合处，清浊皆荡沃。
扁舟凌浩渺，渡者苦局促。
卸帆与立桅，黄帽不须督。
纸钱望空飏，饱肉为相触。
江神昭灵休，压浪无留瞩。
遂使惊魂甦，免得遭鬼录。
去程天茫茫，滩过有矶续。
矶头熟风波，寒草失旧绿。
所愿晴风恬，遵陆脱羁束。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。